REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/11-15

10. mart 2015. godine

B e o g r a d

ZAPISNIK

21. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 19. JANUARA 2014. GODINE

 Sednica je počela u 9 časova i 10 minuta.

 Sednicom je predsedavala Aleksandra Tomić, predsednik Odbora.

 Pored predsednika, sednici su prisustvovali članovi Odbora: Dragoljub Zindović, Dragomir Karić, Vladan Milošević, Radmilo Kostić, Jelena Mijatović, Aleksandar Jovičić, Olivera Pauljeskić i Đorđe Čabarkapa.

 Sednici je prisustvovao Miloš Tošanić, zamenik člana Odbora Zorana Pralice.

 Sednici nisu prisustvovali članovi Odbora: Zoran Pralica, Novica Tončev, Dragan Šutanovac, Ivan Karić, Vladimir Marinković, Mladen Grujić, Dejan Čapo i Enis Imamović.

 Sednici su, na poziv predsednika, prisustvovali: Željko Sertić, ministar privrede i Marko Obradović, posebni savetnik ministra privrede.

 Na predlog predsednika, Odbor je jednoglasno utvrdio sledeći

D n e v n i r e d

 1. Razmatranje Predloga zakona o izmenama i dopuni Zakona o privrednim društvima u pojedinostima, koji je podnela Vlada (broj 023-23/15 od 9. januara 2015. godine);

 2. Razmatranje Predloga zakona o izmenama Zakona o Fondu za razvoj Republike Srbije u pojedinostima, koji je podnela Vlada (broj 011-4840/14 od 31. decembra 2014. godine).

 Prva tačka dnevnog reda – **Razmatranje Predloga zakona o izmenama i dopuni Zakona o privrednim društvima u pojedinostima**

 Odbor je razmatrao Predlog zakona o izmenama i dopuni Zakona o privrednim društvima u pojedinostima i podneo amandman Odbora i Izveštaj Narodnoj skupštini.

 Odbor je, na osnovu člana 157. stav 6. i člana 161. stav 1. Poslovnika Narodne skupštine (''Službeni glasnik RS'' broj 20/12 – prečišćen tekst), jednoglasno odlučio da podnese amandman na član 2. Predloga zakona o izmenama i dopuni Zakona o privrednim društvima, tako da glasi:

Član 2. Predloga zakona o izmenama i dopuni Zakona o privrednim društvima, menja se i glasi:

„U članu 288. stav 4. menja se i glasi:

„Izuzetno, u slučaju akcionarskog društva koje nije javno, pravo preče kupovine se može ograničiti ili ukinuti samo odlukom skupštine koja je doneta tročetvrtinskom većinom glasova prisutnih akcionara.“

U članu 288. u stavu 6. reči: „člana 277.“ zamenjuju se rečima: „čl. 277. i 278.“.“

O b r a z l o ž e nj e

Ovim amandmanom vrši se ispravno pozivanje na član 288. stav 4. koji se menja, a ne stav 2. istog člana. Član 288. stav 2. reguliše materiju koji akcionari imaju pravo preče kupovine kada se vrši otuđenje sopstvenih akcija akcionarskog društva.

Stav 4. istog člana upravo reguliše pitanje na koji način se može ograničiti ili ukinuti pravo preče kupovine, tako da se ovim amandmanom vrši samo tačno pozivanje koji se stav člana 288. menja, jer je očigledna namera predlagača da ograničenje ili ukidanje prava preče kupovine uvede kao mogućnost kod akcionarskih društava koja nisu javna.

Predstavnik predlagača Željko Sertić, ministar privrede, prihvatio je amandman Odbora na član 2. Predloga zakona.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopuni Zakona o privrednim društvima.

 Odbor je odlučio da predloži Narodnoj skupštini da odbije sledeće amandmane:

- na naziv zakona, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 1, koji su u istovetnom tekstu zajedno podneli narodni poslanici Zoran Živković i Vladimir Pavićević i zajedno podneli narodni poslanici Borislav Stefanović, Ivan Jovanović, Gordana Čomić, Dejan Nikolić, Balša Božović, Vesna Martinović i Dragan Šutanovac;

- na član 1, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 2, koji su u istovetnom tekstu zajedno podneli narodni poslanici Zoran Živković i Vladimir Pavićević, zajedno podneli narodni poslanici Borislav Stefanović, Ivan Jovanović, Gordana Čomić, Dejan Nikolić, Balša Božović, Vesna Martinović i Dragan Šutanovac i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 3, koji su u istovetnom tekstu zajedno podneli narodni poslanici Zoran Živković i Vladimir Pavićević, zajedno podneli narodni poslanici Borislav Stefanović, Ivan Jovanović, Gordana Čomić, Dejan Nikolić, Balša Božović, Vesna Martinović i Dragan Šutanovac i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 4, koji su u istovetnom tekstu zajedno podneli narodni poslanici Zoran Živković i Vladimir Pavićević i zajedno podneli narodni poslanici Borislav Stefanović, Ivan Jovanović, Gordana Čomić, Dejan Nikolić, Balša Božović, Vesna Martinović i Dragan Šutanovac;

- na član 4, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić.

 U diskusiji su učestvovali Aleksandra Tomić i Željko Sertić.

Za izvestioca Odbora na sednici Narodne skupštine određena je Aleksandra Tomić, predsednik Odbora.

Druga tačka dnevnog reda **- Razmatranje Predloga zakona o izmenama Zakona o Fondu za razvoj Republike Srbije u pojedinostima**

 Odbor je razmatrao Predlog zakona o izmenama Zakona o Fondu za razvoj Republike Srbije u pojedinostima i podneo amandman Odbora i Izveštaj Narodnoj skupštini.

 Odbor je, na osnovu člana 157. stav 6. i člana 161. stav 1. Poslovnika Narodne skupštine (''Službeni glasnik RS'' broj 20/12 – prečišćen tekst), jednoglasno odlučio da podnese amandman na član 2. Predloga zakona o izmenama Zakona o Fondu za razvoj Republike Srbije, tako da glasi:

U članu 2. Predloga zakona, kojim se menja član 7, stav 1. menja se i glasi:

„U članu 7. stav 4. menja se i glasi: „Fond može, u skladu sa posebnim aktima Vlade, preuzimati obaveze privrednih subjekata i drugih pravnih lica u većinskom državnom vlasništvu u slučajevima u kojima su za te obaveze garancije, po posebnim programima Vlade, izdala pravna lica čiji je osnivač Republika Srbija, a koja se bave kreditnim poslovima, poslovima osiguranja, odnosno poslovima izdavanja garancija, pri čemu za tako preuzete obaveze ostaju sredstva obezbeđena u skladu sa navedenim posebnim programima Vlade.”

Stav 5. briše se.“

Stav 2. menja se i glasi:

„Dosadašnji st. 6. i 7. postaju st. 5. i 6.“

O b r a z l o ž e nj e

U cilju uspešnih okončanja postupaka privatizacije, rešavanja pitanja viška zaposlenih kroz socijalne programe, kao i u svim drugim slučajevima gde Republika Srbija iskaže poseban interes, pojavila se potreba da se omogući Fondu da aktivno učestvuje u ovim procesima. Ovim pravnim poslovima Fond će omogućiti bolji finansijski položaj privrednog subjekta čije obaveze preuzima, a samim tim i lakše rešavanje pitanja privatizacije istog, njegovog poboljšanja poslovanja i uopšte omogući će rešavanje ekonomskih problema koji se pojave kod navedenih subjekata. Time Fond neposredno utiče i na podsticanje konkurentnosti i likvidnosti privrede Republike Srbije.

Predstavnik predlagača Željko Sertić, ministar privrede, prihvatio je amandman Odbora na član 2. Predloga zakona.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o Fondu za razvoj Republike Srbije.

 Odbor je odlučio da predloži Narodnoj skupštini da odbije sledeće amandmane:

- na član 1, koji su u istovetnom tekstu zajedno podneli narodni poslanici Zoran Živković i Vladimir Pavićević, zajedno podneli narodni poslanici Borislav Stefanović, Goran Ćirić, Gordana Čomić, Dejan Nikolić, Balša Božović, Dragan Šutanovac, Jovana Jovanović, Vesna Martinović i Jovan Marković i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 2, koji su u istovetnom tekstu zajedno podneli narodni poslanici Zoran Živković i Vladimir Pavićević, zajedno podneli narodni poslanici Borislav Stefanović, Goran Ćirić, Gordana Čomić, Dejan Nikolić, Balša Božović, Dragan Šutanovac, Jovana Jovanović, Vesna Martinović i Jovan Marković i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 3, koji su u istovetnom tekstu zajedno podneli narodni poslanici Zoran Živković i Vladimir Pavićević i zajedno podneli narodni poslanici Borislav Stefanović, Goran Ćirić, Gordana Čomić, Dejan Nikolić, Balša Božović, Dragan Šutanovac, Jovana Jovanović, Vesna Martinović i Jovan Marković;

- na član 3, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić;

- na član 4, koji su u istovetnom tekstu zajedno podneli narodni poslanici Zoran Živković i Vladimir Pavićević i zajedno podneli narodni poslanici Borislav Stefanović, Goran Ćirić, Gordana Čomić, Dejan Nikolić, Balša Božović, Dragan Šutanovac, Jovana Jovanović, Vesna Martinović i Jovan Marković;

- na član 5, koji su u istovetnom tekstu zajedno podneli narodni poslanici Zoran Živković i Vladimir Pavićević i zajedno podneli narodni poslanici Borislav Stefanović, Goran Ćirić, Gordana Čomić, Dejan Nikolić, Balša Božović, Dragan Šutanovac, Jovana Jovanović, Vesna Martinović i Jovan Marković;

- na član 5, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Branka Karavidić, Biljana Hasanović-Korać, Aleksandar Senić, Blagoje Bradić i Ivan Karić.

 U diskusiji su učestvovali Aleksandra Tomić, Dragomir Karić i Željko Sertić.

 Za izvestioca Odbora na sednici Narodne skupštine određena je Aleksandra Tomić, predsednik Odbora.

 Sednica je zaključena u 9 časova i 25 minuta.

 Sastavni deo ovog zapisnika čini obrađeni tonski snimak sednice Odbora.

|  |  |
| --- | --- |
| SEKRETARDušan Lazić |  PREDSEDNIK dr Aleksandra Tomić |